ddrg/super_eurlex huggingface dataset:
Komission asetus (EY) N:o 1118/96, annettu 21 päivänä kesäkuuta 1996, kuivattujen rehujen tuen lopullisen määrän määrittämisestä markkinointivuodeksi 1995/96



Virallinen lehti nro L 149 , 22/06/1996 s. 0003 - 0003



KOMISSION ASETUS (EY) N:o 1118/96, annettu 21 päivänä kesäkuuta 1996, kuivattujen rehujen tuen lopullisen määrän määrittämisestä markkinointivuodeksi 1995/96 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1), sellaisena kuin se on viimeksi muutettuna asetuksella (EY) N:o 1347/95 (2), ja erityisesti sen 18 artiklan, sekä katsoo, että asetuksen (EY) N:o 603/95 3 artiklan 2 ja 3 kohdassa vahvistetaan jalostusta harjoittaville yrityksille maksettavan tuen määrät dehydratoitujen ja aurinkokuivattujen, markkinointivuoden 1995/96 aikana tuotettujen rehujen osalta saman asetuksen 4 artiklan 1 ja 3 kohdassa olevien taattujen enimmäismäärien rajoissa, jäsenvaltioiden komissiolle kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä 6 päivänä huhtikuuta 1995 annetun komission asetuksen (EY) N:o 785/95 (3), sellaisena kuin se on viimeksi muutettuna asetuksella (EY) N:o 620/96 (4), 15 artiklan a alakohdan toisen luetelmakohdan mukaisesti toimittamat tiedonannot osoittavat, että edellä mainitut taatut enimmäismäärät eivät ole ylittyneet, tämän vuoksi on suotavaa osoittaa, että edellä mainitussa asetuksessa (EY) N:o 603/95 säädetty tuen määrä on maksettava kokonaisuudessaan tuottajille sekä dehydratoitujen että aurinkokuivattujen rehujen osalta, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuoden 1995/96 osalta asetuksessa (EY) N:o 603/95 säädetty kuivattujen rehujen tuki, jonka määrät on dehydratoitujen rehujen osalta ilmoitettu kyseisen asetuksen 3 artiklan 2 kohdassa ja aurinkokuivattujen rehujen osalta kyseisen asetuksen 3 artiklan 3 kohdassa, maksetaan kokonaisuudessaan. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 63, 21.3.1995, s. 1 (2) EYVL N:o L 131, 15.6.1995, s. 1 (3) EYVL N:o L 79, 7.4.1995, s. 5 (4) EYVL N:o L 89, 10.4.1996, s. 3
Komission asetus (EY) N:o 1240/96, annettu 28 päivänä kesäkuuta 1996, sokerialan vähimmäisvarastojärjestelmässä määrätyn kiinteän määrän vahvistamisesta markkinointivuodeksi 1996/97



Virallinen lehti nro L 161 , 29/06/1996 s. 0113 - 0113



KOMISSION ASETUS (EY) N:o 1240/96, annettu 28 päivänä kesäkuuta 1996, sokerialan vähimmäisvarastojärjestelmässä määrätyn kiinteän määrän vahvistamisesta markkinointivuodeksi 1996/97 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna komission asetuksella (EY) N:o 1126/96 (2), ja erityisesti sen 12 artiklan 3 kohdan, ottaa huomioon sokerialan vähimmäisvarastojärjestelmää koskevista yleisistä säännöistä 30 päivänä kesäkuuta 1981 annetun neuvoston asetuksen (ETY) N:o 1789/81 (3), sellaisena kuin se on viimeksi muutettuna komission asetuksella (EY) N:o 260/96 (4), sekä katsoo, että asetuksen (ETY) N:o 1789/81 3 artiklan b kohdassa ja 6 artiklan a kohdassa säädetään vähimmäisvaraston pitämisestä välittömästi aiheutuvien kustannusten osalta interventiohintaan sisältyvän edun korvaamisesta, sokerialan vähimmäisvarastojärjestelmän soveltamista koskevista yksityiskohtaisista säännöistä 28 päivänä tammikuuta 1977 annetussa komission asetuksessa (ETY) N:o 189/77 (5), sellaisena kuin se on viimeksi muutettuna asetuksella (EY) N:o 260/96, säädetään kiinteän määrän vahvistamisesta jokaiselle markkinointivuodelle kyseisen edun määrittämiseksi, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 189/77 6 artiklassa tarkoitetuksi kiinteäksi määräksi vahvistetaan markkinointivuoden 1996/97 osalta 0,193 ecua 100 kilogrammaa valkoisena sokerina ilmaistua sokeria kohta. 2 artikla Tämä asetus tulee voimaan 1 päivänä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 177, 1.7.1981, s. 4 (2) EYVL N:o L 150, 25.6.1996, s. 3 (3) EYVL N:o L 177, 1.7.1981, s. 39 (4) EYVL N:o L 34, 13.2.1996, s. 16 (5) EYVL N:o L 25, 29.1.1977, s. 27
Neuvoston asetus (EY) N:o 1194/96, annettu 27 päivänä kesäkuuta 1996, tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi annetun asetuksen (EY) N:o 3066/95 voimassaoloajan jatkamisesta



Virallinen lehti nro L 161 , 29/06/1996 s. 0002 - 0002



NEUVOSTON ASETUS (EY) N:o 1194/96, annettu 27 päivänä kesäkuuta 1996, tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi annetun asetuksen (EY) N:o 3066/95 voimassaoloajan jatkamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että komission asetuksessa (EY) N:o 3066/95 (1) säädettyjen toimenpiteiden voimassaoloaika tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi päättyy 30 päivänä kesäkuuta 1996, ja tarkoituksena oli korvata kyseiset toimenpiteet Eurooppa-sopimusten väliaikaisilla lisäpöytäkirjoilla; liian lyhyiden määräaikojen vuoksi kyseiset pöytäkirjat eivät kuitenkaan voi tulla voimaan 1 päivänä heinäkuuta 1996; tämän vuoksi on syytä jatkaa kyseisen asetuksen voimassaoloa 31 päivään joulukuuta 1996, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3066/95 11 artiklan toinen kohta seuraavasti: "Sitä sovelletaan 1 päivästä tammikuuta 31 päivään joulukuuta 1996." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 27 päivänä kesäkuuta 1996. Neuvoston puolesta A. MACCANICO Puheenjohtaja (1) EYVL N:o L 328, 30.12.1995, s. 31
Komission asetus (EY) N:o 1175/96, annettu 27 päivänä kesäkuuta 1996, teurastetun sian yhteisön markkinahinnan laskemiseksi käytettävistä painotuskertoimista ja asetuksen (EY) N:o 1449/95 kumoamisesta



Virallinen lehti nro L 155 , 28/06/1996 s. 0024 - 0025



KOMISSION ASETUS (EY) N:o 1175/96, annettu 27 päivänä kesäkuuta 1996, teurastetun sian yhteisön markkinahinnan laskemiseksi käytettävistä painotuskertoimista ja asetuksen (EY) N:o 1449/95 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 4 artiklan 6 kohdan, sekä katsoo, että asetuksen (ETY) N:o 2759/75 4 artiklan 2 kohdassa tarkoitettu teurastetun sian yhteisön markkinahinta on vahvistettava painottamalla kussakin jäsenvaltiossa todettuja hintoja kunkin jäsenvaltion sikakarjan suhteellisen koon ilmaisevilla kertoimilla; nämä kertoimet olisi määritettävä kunkin vuoden joulukuun alussa laskettujen sikamäärien perusteella sikatuotantoa koskevista tutkimuksista jäsenvaltioissa 1 päivänä kesäkuuta 1993 annetun neuvoston direktiivin 93/23/ETY (3), mukaisesti, joulukuun 1995 laskentatulosten perusteella olisi mukautettava komission asetuksella (EY) N:o 1449/95 (4) vahvistettuja painotuskertoimia, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2759/75 4 artiklan 2 kohdassa tarkoitetut painotuskertoimet vahvistetaan tämän asetuksen liitteessä. 2 artikla Kumotaan asetus (EY) N:o 1449/95. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 149, 21.6.1993, s. 1 (4) EYVL N:o L 143, 27.6.1995, s. 48 LIITE Teurastetun sian yhteisön markkinahinnan laskemiseksi käytettävät painotuskertoimet >TAULUKON PAIKKA>
KOMISSION ASETUS (EY) N:o 1274/96, - annettu 1 päivänä heinäkuuta 1996, - Ruotsin lipun alla purjehtivien alusten turskan pyynnin lopettamisesta -



Virallinen lehti nro L 164 , 03/07/1996 s. 0003 - 0003



KOMISSION ASETUS (EY) N:o 1274/96, annettu 1 päivänä heinäkuuta 1996, Ruotsin lipun alla purjehtivien alusten turskan pyynnin lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 21 artiklan 3 kohdan, sekä katsoo, että pyyntikiintiöiden jakamisesta Viron vesillä kalastaville jäsenvaltioiden aluksille vuodeksi 1996 21 päivänä joulukuuta 1995 annetussa neuvoston asetuksessa (EY) N:o 3082/95 (3), säädetään turskakiintiöistä vuodeksi 1996, kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja komissiolle toimitettujen tietojen mukaan Ruotsin lipun alla purjehtivien tai Ruotsissa rekisteröityjen alusten ICES-alueen III d vesillä (Viron vesialue) saamat turskasaaliit ovat täyttäneet vuodeksi 1996 annetun kiintiön, ON ANTANUT TÄMÄN ASETUKSEN: 1 artikla Ruotsin lipun alla purjehtivien tai Ruotsissa rekisteröityjen alusten ICES-alueen III d vesillä (Viron vesialue) saamien turskasaaliiden katsotaan täyttäneen Ruotsille vuodeksi 1996 annetun kiintiön. Kielletään Ruotsin lipun alla purjehtivilta tai Ruotsissa rekisteröidyiltä aluksilta turskan kalastus ICES-alueen III d vesillä (Viron vesialue) sekä edellä mainittujen alusten tämän asetuksen voimaantulopäivän jälkeen pyytämän turskakannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1996. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 301, 14.12.1995, s. 1 (3) EYVL N:o L 330, 30.12.1995, s. 76
KOMISSION ASETUS (EY) N:o 1242/96, annettu 28 päivänä kesäkuuta 1996, teollisuudelle toimitettavien sitruunoiden vähimmäisostohinnan ja näiden sitruunoiden jalostuksen jälkeisen taloudellisen korvauksen vahvistamisesta markkinointivuoden 1996/97 loppuun



Virallinen lehti nro L 161 , 29/06/1996 s. 0115 - 0115



KOMISSION ASETUS (EY) N:o 1242/96, annettu 28 päivänä kesäkuuta 1996, teollisuudelle toimitettavien sitruunoiden vähimmäisostohinnan ja näiden sitruunoiden jalostuksen jälkeisen taloudellisen korvauksen vahvistamisesta markkinointivuoden 1996/97 loppuun EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sitruunajalosteiden kaupan pitämisen edistämiseen tarkoitetuista erityistoimenpiteistä 17 päivänä toukokuuta 1977 annetun neuvoston asetuksen (ETY) N:o 1035/77 (1), sellaisena kuin se on viimeksi muutettuna asetuksella (ETY) N:o 1199/90 (2), ja erityisesti sen 3 artiklan, sekä katsoo, että asetuksen (ETY) N:o 1035/77 1 artiklan 3 kohdan mukaisesti vähimmäishinnaksi, joka jalostajien on maksettava tuottajille, vahvistetaan markkinointivuodesta 1991/92 alkaen 105 prosenttia keskimääräisestä vetäytymishinnasta, joka lasketaan neuvoston asetuksen (ETY) N:o 1035/72 (3), sellaisena kuin se on viimeksi muutettuna komission asetuksella (EY) N:o 1363/95 (4), 18 artiklan 1 kohdan a alakohdan ensimmäisen luetelmakohdan mukaisesti; tämä vähimmäishinta olisi vahvistettava neuvoston asetuksessa (EY) N:o 1190/96 (5) vahvistetun ja komission asetuksessa (EY) N:o 1238/96 (6) alennetun perushinnan ja ostohinnan perusteella, asetuksen (ETY) N:o 1035/77 2 artiklan mukaan taloudellinen korvaus ei voi olla suurempi kuin kyseisen asetuksen 1 artiklassa tarkoitetun vähimmäisostohinnan ja kolmansien tuottajamaiden raaka-ainehintojen välinen erotus, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1035/77 1 artiklan 3 kohdassa tarkoitettu vähimmäishinta markkinointivuoden 1996/97 loppuun asti vahvistetaan seuraavasti: - vähimmäishinta: 15,77 ecua 100 nettokilogrammaa kohti. Vähimmäishinta vahvistetaan tavaralle tuottajien pakkausasemilta lähtiessä. 2 artikla Asetuksen (ETY) N:o 1035/77 2 artiklassa tarkoitettu taloudellinen korvaus markkinointivuoden 1996/97 loppuun asti vahvistetaan seuraavasti: - taloudellinen korvaus: 10,66 ecua 100 nettokilogrammaa kohti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 125, 19.5.1977, s. 3 (2) EYVL N:o L 119, 11.5.1990, s. 61 (3) EYVL N:o L 118, 20.5.1972, s. 1 (4) EYVL N:o L 132, 16.6.1995, s. 8 (5) EYVL N:o L 156, 29.6.1996 (6) Ks. tämän virallisen lehden sivu 110
Neuvoston asetus (EY) N:o 1191/96, - annettu 26 päivänä kesäkuuta 1996, - tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta hapankirsikoiden osalta -



Virallinen lehti nro L 156 , 29/06/1996 s. 0011 - 0014



NEUVOSTON ASETUS (EY) N:o 1191/96, annettu 26 päivänä kesäkuuta 1996, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta hapankirsikoiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 ja 113 artiklan, ottaa huomioon komission ehdotuksen, sekä katsoo, että neuvoston asetuksen (ETY) N:o 2658/87 (1) liitteenä 1 olevan yhdistetyn nimikkeistön III osan I jakson liitteeseen 2 sisältyy luettelo tuotteista, joihin sovelletaan tulohintaa, sekä kunkin tuotteen osalta taulukko tulohinnoista, joita käytetään tuotujen tuotteiden tariffiin luokittelussa sekä sovellettavien tuontitullien määrittämisessä; mainittujen tulohintojen soveltamiseen hapankirsikoihin, jotka on lähes yksinomaan tarkoitettu jalostettaviksi, voi sisältyä kohtuuton rasitus teollisuudelle; sen vuoksi on tarkoituksenmukaista vahvistaa näille tuotteille alhaisempi tulohinta; tulohinnan tason vahvistamisessa olisi otettava huomioon erityisesti edustavan ajanjakson kaupankäynnissä todettujen yksikköarvojen keskiarvo; lisäksi olisi alennettava näiden tuotteiden autonomiset arvotullit samalle tasolle kuin sopimukseen perustuvat arvotullit, ja hapankirsikoiden tuontikausi alkaa kesäkuun 15 päivän aikaan; tietyistä hapankirsikoihin sovellettavaa tulohintajärjestelmää koskevista siirtymätoimenpiteistä 17 päivänä heinäkuuta 1995 annetussa komission asetuksessa (EY) N:o 1739/95 (2) säädetään siirtymätoimenpiteistä teollisuuden toimitusten turvaamiseksi tavanomaisilla edellytyksillä jalostuskauden alusta alkaen, ON ANTANUT TÄMÄN ASETUKSEN: 1 artikla 1. Muutetaan asetuksen (ETY) N:o 2658/87 liitteenä I olevan yhdistetyn nimikkeistön III osan I jakson liite 2 tämän asetuksen liitteen mukaisesti. 2. CN-koodeihin 0809 20 31, 0809 20 41, 0809 20 51 ja 0809 20 61 kuuluvien hapankirsikoiden sopimukseen perustuvien arvotullien vuotuisen alennuksen, josta on päätetty Uruguayn kierroksen monenvälisissä kauppaneuvotteluissa tehtyjen sopimusten täytäntöönpanon mukaisesti, yhteydessä alennetaan vastaavat autonomiset arvotullit samanaikaisesti samalle tasolle. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 256, 7.9.1987, s. 1, asetus sellaisena kuin se on viimeksi muutettuna komission asetuksella (EY) N:o 1739/95 (EYVL N:o L 167, 18.7.1995, s. 7). (2) EYVL N:o L 167, 18.7.1995, s. 7 LIITE >TAULUKON PAIKKA>
Neuvoston asetus (EY) N:o 1188/96, - annettu 26 päivänä kesäkuuta 1996, - maidon tavoitehinnan sekä voin ja rasvattoman maitojauheen interventiohintojen vahvistamisesta 1 päivän heinäkuuta 1996 ja 30 päivän kesäkuuta 1997 väliseksi ajaksi -



Virallinen lehti nro L 156 , 29/06/1996 s. 0002 - 0002



NEUVOSTON ASETUS (EY) N:o 1188/96, annettu 26 päivänä kesäkuuta 1996, maidon tavoitehinnan sekä voin ja rasvattoman maitojauheen interventiohintojen vahvistamisesta 1 päivän heinäkuuta 1996 ja 30 päivän kesäkuuta 1997 väliseksi ajaksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1) ja erityisesti sen 3 artiklan 4 kohdan ja 5 artiklan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), yhteisen maatalouspolitiikan tavoitteet olisi otettava huomioon vahvistettaessa vuosittain yhteisiä maataloushintoja; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen, sen vuoksi maidon tavoitehinnan ja muiden maataloustuotteiden hintojen, erityisesti naudanlihan hinnan, välisen suhteen olisi oltava tasapainossa nautojen kasvatukselle asetetun suuntauksen kanssa; lisäksi kyseistä hintaa vahvistettaessa on tarpeen ottaa huomioon yhteisön ponnistelut maitomarkkinoiden kysynnän ja tarjonnan tasapainon saavuttamiseksi pitkällä aikavälillä ottaen huomioon maidon ja maitotuotteiden ulkomaankauppa, ja voin ja rasvattoman maitojauheen interventiohinnat on tarkoitettu edesauttamaan maidon tavoitehinnan toteutumista; on tarpeen määrittää niiden tasot ottaen huomioon kysynnän ja tarjonnan yleinen tilanne yhteisön maitomarkkinoilla sekä voin ja rasvattoman maitojauheen myyntimahdollisuudet yhteisön ja maailman markkinoilla, ON ANTANUT TÄMÄN ASETUKSEN: 1 artikla Maidon tavoitehinta ja maitotuotteiden interventiohinnat vahvistetaan 1 päivän heinäkuuta 1996 ja 30 päivän kesäkuuta 1997 väliseksi ajaksi seuraavasti: >TAULUKON PAIKKA> 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 148, 28.6.1968, s. 13, asetus sellaisena kuin se on viimeksi muutettuna asetuksella (EY) N:o 2931/95 (EYVL N:o L 307, 20.12.1995, s. 10). (2) EYVL N:o C 125, 27.4.1996, s. 27 (3) Lausunto annettu 23 päivänä toukokuuta 1996 (sitä ei ole vielä julkaistu virallisessa lehdessä). (4) Lausunto annettu 24 päivänä huhtikuuta 1996 (sitä ei ole vielä julkaistu virallisessa lehdessä).
KOMISSION ASETUS (EY) N:o 1343/96, annettu 9 päivänä heinäkuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 172 , 11/07/1996 s. 0011 - 0016



KOMISSION ASETUS (EY) N:o 1343/96, annettu 9 päivänä heinäkuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on muutettuna asetuksella (ETY) N:o 2454/93 (2), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93, sellaisena kuin se on viimeksi muutettuna asetuksella (EY) N:o 482/96 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 12 päivänä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä heinäkuuta 1996. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 70, 20.3.1996, s. 4 LIITE >TAULUKON PAIKKA>